Cunseilho de la Ouropa

L Cunseilho de la Ouropa (anglés: Council of Europe, francés: Conseil de l'Europe) ye ua ourganizaçon anternacional fundada a 5 de Maio de 1949, la más antiga anstituiçon ouropeia an funcionamento. Ls sous perpósitos son la defesa de l dreitos houmanos, l zambolbimiento democrático i la stablidade político-social na Ouropa. Ten personalidade jurídica recoincida pul dreito anternacional i sirbe cerca de 800 milhones de pessonas an 47 Stados, ancluindo ls 27 que fórman la Ounion Ouropeia.

Drento de l Cunseilho de la Ouropa ancontra-se la Cumbençon Ouropeia de ls Dreitos Houmanos i l Tribunal Ouropeu de ls Dreitos Houmanos. Ye para esse tribunal que son ancaminados ls porcessos an que ls ouropeus áchan que un determinado Stado-nembro biolou un ó bários dreitos.

La sede de l Cunseilho ye an Strasburgo, na Fráncia L anglés i l francés son las lhénguas oufeciales desta anstituiçon.

 Cunfusones possibles 
Ye amportante nun cunfundir l Cunseilho de la Ouropa cun:
 L Cunseilho de la Ounion Ouropeia, que ye l uorgano político adonde son repersentados ls gobiernos nacionales de l países de la Ounion Ouropeia;
 L Cunseilho Ouropeu, que ye l nome de las reuniones adonde ye decidida la política giral de la Ounion Ouropeia.

Catadorie:Ouropa
Catadorie:Ourganizaçones anternacionales